Casuarinaceae
Casuarinaceae je mala porodica cvjetnica iz reda Fagales,razred Magnoliopsida, divizija Tracheophyta. Imenovana je po tipskom rodu Casuarina, a ovaj po vrlo tvrdom drvetu poznatom kao željezno drvo ili kazuarina. Naziv kazuarina dolazi zbog sličnosti krošnje s kazuarovim perjem. Porodica ima četiri roda stablašica i grmova: Casuarina, Allocasuarina, Ceuthostoma i Gymnostoma, koji su rašireni na otocima Pacifika, Australije, jugoistočne Azije i tropske istočne Afrike. Drvo im je veoma tvrdo, ali se lahko cijepa, zbog čega je tražena roba za izvoz. Kako im odgovara sredozemna klima, raširila se i po Mediteranu, osobito u Egiptu gdje služi za pošumljavanje, a ima je i na jugu balkanskih obala. Prema Katalogu života, napravljen je slijedeći širi kladogram: